b'\n_START_ARTICLE_\nMonopol\n_START_PARAGRAPH_\nMonopol (gr\xc4\x8d. monos, jedan + polein, prodavati) u ekonomiji se definira kao trajna tr\xc5\xbei\xc5\xa1na situacija gdje postoji samo jedan davatelj odre\xc4\x91ene vrste proizvoda ili usluga. Osobina monopola je nedostatak gospodarske konkurencije za robu ili uslugu koja se nudi i nedostatak prihvatljive zamjenske robe.\n_START_SECTION_\nPojam i karakteristike monopola\n_START_PARAGRAPH_\nU ekonomiji se posve\xc4\x87uje zna\xc4\x8dajna pa\xc5\xbenja slobodnoj konkurenciji, jer je relativno lako razumjeti tr\xc5\xbei\xc5\xa1te na kome ona vlada. Me\xc4\x91utim, suvremena tr\xc5\xbei\xc5\xa1na privreda poznaje i druge oblike konkurencije, gdje se prvenstveno misli na monopolsku. Za \xc4\x8distu monopolsku strukturu tr\xc5\xbei\xc5\xa1ta karakteristi\xc4\x8dno je da na strani ponude postoji samo jedan ponu\xc4\x91a\xc4\x8d \xe2\x80\x93 monopolist, a na strani potra\xc5\xbenje samo jedan kupac \xe2\x80\x93 monopsonist. Bitna karakteristika monopola je da mo\xc5\xbee potpuno odrediti cijenu robe koju prodaje, bez obzira na koli\xc4\x8dinu koju nudi. Isto tako na strani potra\xc5\xbenje monopsonist odre\xc4\x91uje po kojoj \xc4\x87e cijeni robu kupovati._NEWLINE_Pojava monopola vezana je za novi val pronalazaka i tehni\xc4\x8dkih i tehnolo\xc5\xa1kih dostignu\xc4\x87a, krajem pro\xc5\xa1log i po\xc4\x8detkom ovog stolje\xc4\x87a. Da bi se sve ovo stavilo u upotrebu bile su potrebne enormne koli\xc4\x8dine kapitala, gdje se pojavljuje stvaranjem velikih i ekonomski mo\xc4\x87nih vlasnika kapitala. Proces koncentracije i centralizacije kapitala omogu\xc4\x87io je stvaranje monopola. Koncentracija je proces pove\xc4\x87anja kapital putem akumulacije koji se ostvaruje pod kontrolom jednog ili vi\xc5\xa1e vlasnika kapitala. Uz sve ve\xc4\x87e boga\xc4\x87enje putem akumulacije, krupni kapitali se uve\xc4\x87avaju na razne na\xc4\x8dine, bilo da se radi o nasilnom prisvajanju, kupovinom ili otkupom slabije stoje\xc4\x87ih poduze\xc4\x87a, kao i dobrovoljnim spajanjem poduze\xc4\x87a.\n_START_SECTION_\nVrste monopola\n_START_PARAGRAPH_\nPodjela monopola na vrste prema nekoliko kriterija.'